KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. július 25-i rendkívüli ülésére)


TÁRGY:	A KISKŐRÖS 4901/18 HRSZ-ON NYILVÁNTARTOTT, TERMÉSZETBEN DÉLIBÁB UTCA 66. SZÁM ALATTI INGATLAN LICITELJÁRÁSON TÖRTÉNŐ TULAJDONSZERZÉSE


Dr. Schmidt László Végrehajtói Irodája Ingatlan Árverési Hirdetményt tett közzé a 4901/18 hrsz-on nyilvántartott, 1120 m2 térmértékű, kivett beépítetlen terület megevezésű, természetben 6200 Kiskőrös, Délibáb u. 66. szám alatti ingatlan árverésen történő értékesítése tárgyában.
Az ingatlan értékesítése tekintetében az Önkormányzat is érintett, tekintettel arra, hogy a tulajdoni lap III/6. és 7. pontjában Kiskőrös Város Önkormányzata javára 300.000,-Ft lakáscélú szociális támogatás erejéig jelzálogjog és annak biztosítására elidegenítési és terhelési tilalom került az ingatlan-nyilvántartásban bejegyzésre. A támogatást kamatmentes kölcsön formájában nyújtotta az Önkormányzat, melyet a tulajdonosok nem fizettek meg.
Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) vonatkozó szakaszaira tekintettel az Önkormányzat az ingatlant bérlakás céljára kívánja hasznosítani, tekintettel arra, hogy a város településrendezési tervében foglaltak szerint a Mészáros L. utcában üzemeltetett 18 bérlakás, mint bérlakásfunkció 2025. december 31. napjával megszűnik, ezért a szociális bérlakások számát pótolni szükséges.
A Délibáb u. 66. szám alatti ingatlan árverés útján történő értékesítése 2025. május 30. napján indult, jelenleg a 3. szakaszában van, mely szakaszban a legalacsonyabb vételi ajánlat összege 4.000.000,-Ft, a licitküszöb 160.000,-Ft.
Az Önkormányzat kötelező feladatellátása körébe tartozik a bérlakások biztosítása, a kieső bérlakások pótlására a Délibáb u. 66. szám alatti ingatlan alkalmas. 

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. július 23.
		
	Domonyi László sk.
	polgármester

HATÁROZAT-TERVEZET

A Képviselő-testület
1. egyetért azzal, hogy Kiskőrös Város Önkormányzata a 4901/18 hrsz-on nyilvántartott, 1120 m2 térmértékű, kivett beépítetlen terület megevezésű, természetben 6200 Kiskőrös, Délibáb u. 66. szám alatti ingatlan elektronikus árverésen történő értékesítése során a 4.000.000,-Ft összegű legalacsonyabb vételi ajánlatot megtegye, amennyiben szükséges a licitálás során 5.000.000,-Ft összeghatárig vételi ajánlatot tegyen.
2. felhatalmazza a polgármestert az árverési eljárás lefolytatásával, az eljárással összefüggő jognyilatkozatok megtételére, az árverési jegyzőkönyv aláírására, valamint a tulajdonjog ingatlan-nyilvántartásba történő bejegyeztetésére.

Felelős:	polgármester
Határidő:	azonnal

